ועדת הכספים, כנסת 25, פרוטוקול מספר 53, 2023-02-13 00:00

משה גפני: אנחנו מקיימים דיון בנושא פטור מאגרות שנתיות למוסד סיעוד המעסיק עובד זר

משה גפני:  אנחנו הארכנו את הפטור מאגרה על מוסד סיעודי שמעסיק עובד זר

משה גפני:  זה היה לפני שנתיים, נכון?     

שולמית אלוני: כן

שולמית אלוני:  במרץ 2021 הובאו בפנינו תקנות שהתייחסו גם לאגרת הבקשה וגם לאגרה השנתית

שולמית אלוני:  את אגרת הבקשה הפחתנו מ-660 שקלים ל-310 שקלים, וביחס לאגרה השנתית קבענו פטור מאגרה בשנה הראשונה – זה היה מיום 18 במרץ 2021 עד 18 במרץ 2022 - והפחתה של האגרה החל ממרץ 2022  כך שהסכום יהיה 7,240 שקלים במקום 9,820 שקלים

משה גפני: לכמה זמן?     

שולמית אלוני: לחמש שנים

משה גפני: אמרתי ב-16

משה גפני: 3

משה גפני: 2021 שאני רואה באגרה המופחתת סחיטה אבל אני מאשר אותה כי אין ברירה, אנחנו נמצאים בזמן שאי אפשר להגיש חקיקה

משה גפני:  אני מתכנן לדבר עם שר הפנים על העניין הזה, אבל אני אומר באופן ברור וחד משמעי שצריך את העניין הזה להפחית

משה גפני:  יולי גת, בקשה

יולי תמיר:    תודה רבה, חבר הכנסת הרב גפני, על עצם זימון הנושא הזה כבר בתחילת הקדנציה

יולי תמיר:  הנושא הזה הוא קריטי

יולי תמיר:  ההחלטה הקודמת שנתנה אגרה מופחתת של מאות שקלים בודדים בלבד לשנה אחת הצליחה להביא מאות ואפילו יותר מ-1,000 עובדים זרים מנפאל

יולי תמיר:  הנושא שעדיין לא מוצה זה הכמות הנדרשת בשטח למילוי התקנים והצרכים של הזקנים

יולי תמיר:  לא התקיימה, לצערנו, כעבור שנה ישיבה כדי להמשיך את הנושא של הפחתת האגרה ואנחנו כרגע נמצאים במצב של מוסדות שיש אצלם עובדים מנפאל  - הם הקלו במעט, אבל עדיין יש חוסר מאוד גדול – שנדרשים לשלם עבור כל אחד מהם 7,000 שקל כל שנה

יולי תמיר:  המינימום שהמוסדות הביאו זה ארבעה עובדים - זה יוצא 30,000 שקל לשנה

יולי תמיר:  מוסדות שהביאו 40 ו-80 עובדים, שאלה מוסדות גדולים שמטפלים בהורים שלנו, אמורים לשלם סכומי עתק בלי שיש להם יכולת

יולי תמיר:  אנחנו צריכים להבין שהענף של הסיעוד ממומן ב-70% על ידי המדינה

יולי תמיר:  ההבאה של העובדים שאנחנו עוד יכולים להביא במסגרת החלטת הממשלה נעצרה כי אין לאף אחד יכולת לשלם על כל עובד עוד 7,000 שקל – זה בערך משכורת וחצי על כל עובד

יולי תמיר:  אנחנו יודעים שאת הסיעוד הביתי, מתוך הבנה שאין רצון לעובדים ישראלים להגיע לתחום הזה כי זה תחום לא פשוט של עבודה, פטרו מאגרה

יולי תמיר:  אנחנו מבינים שגם את ענף החקלאות, שגם בענף הזה אין עובדים ישראלים, פטרו

יולי תמיר:  כשאני אומרת פטרו אותם, אני מתכוונת למאות שקלים בודדים, משהו כמו שלוש מאות ומשהו שקלים

משה גפני:      מה זה "פטרו אותם"? הייתה על זה מלחמת עולם כאן, זה לא היה פשוט

יולי תמיר: העגבניות חשובות, אבל ההורים שלנו, הזקנים הסיעודיים שצריכים את זה יום-יום ושעה-שעה קצת יותר חשובים

יולי תמיר:  תסלחו לי, בסוף אנחנו מדברים בנו

משה גפני: אני מציע לא לעשות השוואה היות ואני עבדתי על הפטור לחקלאות

משה גפני:  החקלאות קורסת

משה גפני:  אני לא אוהב את ההשוואות האלו

יולי תמיר: אז לא נשווה

משה גפני: זה שצריך לטפל בנושא של הפטור מאגרות בסיעודי המוסדי זה ברור, לכן אני שם את זה על סדר היום

משה גפני:  הנושא של החקלאות הוא סוגיה אחרת לחלוטין

יולי תמיר: קיבלתי

משה גפני: אל תתני לאוצר רעיונות

אלון שוסטר: צריך להוריד עוד בחקלאות, יש הוצאות מוגזמות גם שם

יולי תמיר: אני לא אסיט את הדיון לשם, אני מתנצלת על ההערה

משה גפני: במשך כל התקופה זאת, ואנחנו מדברים פה על תקופה של שנתיים, מה עשיתם בעניין הזה? הייתם בקשר עם מישהו בממשלה? קיבלתם איזו שהיא אמירה?     

חיים כץ: אנחנו בקדנציה הקודמת עבדנו הרבה כדי לחדש את ועדת הכספים, רק שהיא לא התכנסה אף פעם מאז

ינון אזולאי: בנושא הזה

חיים כץ: בנושא הזה היא לא התכנסה

חיים כץ:  ממרץ 2022 האגרות חזרו ובוטלה הוראת השעה

חיים כץ:  מאז, לפחות ממה שאנחנו יודעים, יש ירידה בכמות ההזמנות של עובדים

חיים כץ:  אין עובדים ישראלים בתחום הזה כמעט

חיים כץ:  היו לנו שיחות עם משרד האוצר כדי שאולי יגיעו ישראלים, וגם הייתה החלטת ממשלה לפני שנתיים לעודד תעסוקת ישראלים, אבל לא ראינו אפילו עובד אחד

חיים כץ:  תמריצים שהיו לאורך השנים לא עבדו

חיים כץ:  אין עובדים ישראלים והמצוקה היא נוראית

חיים כץ:  אני מקבל טלפונים ממנהלי מוסדות שאין להם מי שיוריד בבוקר את הזקנים מהמיטה

חיים כץ:  הם לא יכולים לקלח את הזקנים כל יום, לכן הם מקלחים אותם פעם ביומיים, פעם בשלושה ימים

חיים כץ:  זה לא טיפול שראוי להינתן להורים שלנו

חיים כץ:  אם יש כבר כוח אדם ויש החלטת ממשלה, תאפשרו למוסדות להביא אותם לזקנים

חיים כץ:  החסם הכלכלי הוא עצום, אין להם על מי לגלגל את העלויות האלה

אלון שוסטר: אדוני היושב ראש, אני מאוד מודה לך שהסכמת לבקשתי לקיים כאן את הדיון

אלון שוסטר:  אני עוקב אחרי הנושא הזה, כולנו מתקרבים לעניין

משה גפני: אני מברך אותך על בקשתך, אבל הייתי שם את זה גם בלי הבקשה

אלון שוסטר: אני בטוח

אלון שוסטר:  אני מבין את האוצר, כל אחד עושה את שלו, אבל אנחנו צריכים להבין את המחירים

אלון שוסטר:  או שלא יהיו עובדים עבור ההורים שלנו ועבורנו כשנצטרך משום שישראלים דוברי כל השפות והאמונות לא באים או לא מוכשרים לנושא הזה, או שזה יעלה כל כך הרבה כך שצרכים אחרים שהם חיוניים לרווחה הנפשית, הגופנית והרוחנית של האנשים המבוגרים היקרים לא יהיו

אלון שוסטר:  צריך לעמוד על המשמר ולהמשיך את הורדת העלויות מהמקומות האלה

אלון שוסטר:  אני מאוד מקווה שנצליח במשימה זאת

משה גפני: על זה אנחנו מדברים עכשיו

משה גפני:  ינון אזולאי, בקשה

ינון אזולאי: תודה רבה לך, אדוני היושב ראש, על ההיענות ועל הדיון החשוב הזה

ינון אזולאי:  אני זוכר את הדיון הזה, זה היה בתקופת הקורונה שבאתם לפה וביקשתם את הפטור

אליהו (אלי) רביבו: בתחילת הקורונה הם ביקשו מכסות

ינון אזולאי:  גם הייתה פה בקשה של פטור מאגרה

אליהו (אלי) רביבו: עוד לא היו מכסות

יולי תמיר: המחסור עדיין קיים

ינון אזולאי: על המחסור יש לכם מענה?     

יולי תמיר: רשות האוכלוסין יכולה לתת מידע

יולי תמיר:  כשהאגרה הייתה מופחתת, באמת הייתה היענות - -      

ינון אזולאי: האם בזמן שקיבלו פטור מאגרה היו יותר ידיים עובדות? חוסר תמיד היה

ינון אזולאי:  השאלה עד כמה החוסר

אלון שוסטר: האם יש אנשים מוכשרים שממתינים בחו"ל לכך?      

ענבל משש: המכסה קובעת 2,000 עובדים למוסדות הסיעוד בפיקוח משרד הבריאות

ענבל משש:  יש גם מכסה של 1,000 פלסטינים שעובדים במוסדות הסיעוד

ענבל משש:  המכסה של הפלסטינים היא במיצוי מלא

ענבל משש:  בינואר 2022 התחילו להיכנס לפה עובדים זרים

ענבל משש:  בגלל האגרה המופחתת והפטור שניתן היו הזמנות

ענבל משש:  אנחנו הקצינו כ-1,250 היתרים למוסדות הסיעוד, מתוכם נכנסו כ-1,035 עובדים

ענבל משש:  מוסדות הסיעוד הפסיקו כרגע להזמין עובדים לאור האגרות

ענבל משש:  יש לנו מכסה בהחלטת ממשלה שאנחנו לא מקצים בגלל שהם הפסיקו להזמין

ענבל משש:  חלק ממה שהם מתארים זה בגלל הנושא של האגרות

משה גפני: אם יפחיתו את האגרה יהיו יותר עובדים?     

ענבל משש: צריך לשאול אותם

ינון אזולאי: ככל הנראה שכן, כי הם הפסיקו את זה בגלל האגרה

ינון אזולאי:  מי שניזוק זה אותם אנשים שנמצאים שם

ינון אזולאי:  ההורים שלנו, הסבא והסבתא שלנו שנמצאים שם הם הניזוקים העיקריים מהסיפור הזה

ינון אזולאי:  הם אומרים לך שכשלא הייתה אגרה היה יותר קל, היה אפשר להביא יותר עובדים זרים

ינון אזולאי:  אני רואה לפי הנתונים שחסרים 8,000 ידיים עובדות

ינון אזולאי:  צריך להסתכל על המכסה, אולי גם להעלות את המכסה, כי לא  מספיק להם ה-2,000 האלה

ענבל משש: הם לא ביקשו אותם

משה גפני: מה תרוויח בזה שתעלה את המכסה אם אתה לא מוריד את האגרה?     

ינון אזולאי: אני מדבר על מצב שבו מורידים את האגרה

אליהו (אלי) רביבו: אנחנו למדים שמתוך שיקול כלכלי גרידא של מנהלי המוסדות הסיעודיים הם לא מביאים לכאן עובדים שכבר נמצאים במכסה

אליהו (אלי) רביבו:  צריך לשים את זה על השולחן

משה גפני: הם אומרים את זה

חיים כץ: זה מכניס אותם לגירעון

משה גפני: מה שאתה אומר הוא נכון

אליהו (אלי) רביבו: זה עצוב

משה גפני: אתה עכשיו השלטון

משה גפני:  אתה ואני גורמים לכך שלא מביאים עובדים זרים לסיעוד בגלל שזה לא משתלם מבחינה כלכלית

אליהו (אלי) רביבו: כשביקשו את המכסות השיקול הכלכלי לא עמד על הפרק

משה גפני: אבל היה פטור

אליהו (אלי) רביבו: הפטור מראש ניתן לתקופה קצובה

משה גפני: אמר אז יושב ראש הוועדה, שזה היה אני, שזאת סחיטה

אליהו (אלי) רביבו: מן ההגינות שנשים את זה על השולחן גם היום

אליהו דלל: אנחנו מדברים פה על ההורים שלנו, על המשפחות שלנו

אליהו דלל:  אין, לצערי, עובדים ישראלים בעבודות האלו

אליהו דלל:  הלוואי והיה, אבל אין

אליהו דלל:  אנחנו צריכים לעזור לאותה אוכלוסייה

אליהו דלל:  אם הממשלה החליטה על 2,000 ולא מגיעים 2,000, כנראה שיש כשל שוק, לכן צריך לעזור כמיטב יכולתנו כדי להביא את אותם עובדים  לשרת את אתם אנשים ומשפחות

משה גפני: מנכ"ל "תפארת הורים", אשר אבלס, בקשה

אבלס: תודה רבה, אדוני היושב ראש, על הזכות להיות פה

אבלס:  כשיצאתי עכשיו מבית האבות בדרך לפה עצר אותי אחד הדיירים שנמצא בבית האבות אצלי ואמר לי בקול מלא בתחנונים: "אשר, תהיה שליח שלי ושל כל חבריי, תנסה להביא את התמונה האמיתית לשליחי הציבור כדי שיעזרו לנו"

אבלס:  אני מתפלל ומקווה  שאני אצליח לעשות את העבודה שלי נאמנה

אבלס:       אני רוצה לחדד את הנקודות מתוך השטח, מתוך המצוקה שבשטח

אבלס:  לפני כמה שנים, כשהייתה שביתה של המגזר האריתראי שברובו עבד אצלנו אבל היום כבר עבר לחו"ל ולא נשאר בארץ, מצאתי את עצמי נמצא במצב שיש לי קשישים שנמצאים על המיטה עם צואה וצריכים רחצה, קשישים שצריכים להוריד אותם מהמיטות ולשים להם קרם על הגוף, קשישים שצריכים לטפל בהם

אבלס:  אני עם משקל הגוף הקטן שלי מצאתי את עצמי מרים אדם ששוקל 120 קילו, מוריד אותו לכיסא רחצה, שם לו חגורת ביטחון, רוחץ אותו, ואז עובר לבן אדם הבא

אבלס:  קראתי לכל הבני דודים, למשפחה, למי שרק היה מוכן לבוא ולהושיט יד, כי במשמרת שלי ובמשמרת של חבריי לא הייתי מוכן להפקיר את אותם קשישים

אבלס:  אני זוכר את עצמי ב-14:00 בצוהריים, אחרי סדר בוקר בכוללים, יוצא לכולל ברחוב מלצר ואחר כך לעוד כולל, דופק על הבימה שם, הולך לאוכלוסיות מוחלשות שאני יודע שמתלבטות אם לקנות לבן או מעדן בבוקר, ואומר לאותם אברכים: "תקשיבו, אני מגיע אליכם בתור שליחות של חסד ואני מצהיר בפניכם על הבמה שאני משלם 55 שקל ברוטו למי שמגיע איתי עכשיו"

אבלס:  משני הכוללים הגיעו שמונה אברכים לעבוד אצלי

אבלס:  אחרי שלושה-ארבעה ימים נשארתי בלי אותם אברכים, וזה לא בגלל שהם לא היו זקוקים לכסף, אלא בגלל שהם אמרו לי: "אשר, אנחנו פשוט לא מסוגלים, אנחנו לא נולדנו לתוך זה

אבלס:  אולי הדור של פעם יכול, אנחנו לא יכולים, תחפש מישהו אחר"

משה גפני: מה המסקנה?     

אבלס: כשהעובדים היפנים הגיעו אלי לבית האבות ראיתי שאורו עיניהם של הדיירים כי סוף סוף הם מקבלים את היחס שהם זקוקים לו

אבלס:  אתמול קיבלנו הודעה שאפשר להוסיף עוד שני עובדים, אבל לא יכולתי ללחוץ על האנטר כדי להזמין אותם כי אין מי שישלם את הסכום הזה

אבלס:  גם על העובדים שנמצאים אצלי, אם הדבר הזה נכנס לתוקף, אני לא יכול לשלם, אין לי מאיפה

אבלס:  אני עם דמעות אגיד לאותם קשישים: "אני רוצה לעזור אבל לא יכול"

אבלס:  אני מקווה שהדברים שלי נפלו על אוזניים קשובות

אבלס:  אני לא מדבר בשם עצמי, אני מדבר בשם אותם קשישים ששלחו אותי

משה גפני: תודה רבה

משה גפני:  משרד הבריאות, בקשה

צפי הלל דיאמנט: מה שחבריי תיארו הוא נכון

צפי הלל דיאמנט:  משרד הבריאות לא מתנגד להפחתת האגרה, רק שזאת לא החלטה בסמכות המשרד

משה גפני: איך הם יוכלו לקלוט את העובדים האלה אם הם יצטרכו לשלם אגרה? איך מעון הורים שעובדים בו כמה עשרות נפאלים יעמוד בזה?      

צפי הלל דיאמנט: ההחלטה נתונה לפתחך, לפתחו של האוצר ולפתחה של רשות האוכלוסין וההגירה

אלון שוסטר: גם המשרדים יכולים לדפוק על השולחן

ינון אזולאי: אנחנו, ועדת כספים, צריכים לצאת בקריאה שאנחנו דורשים ממשרד האוצר להביא את תוספת התקציב הזאת עם הפטור

ינון אזולאי:  אם תשאל פה אם יש מישהו שמתנגד, לא נראה לי שחוץ מהאוצר מישהו יקום

אליהו (אלי) רביבו: כמה עובדים חסרים היום במוסדות הסיעודיים?     

חיים כץ: היו חסרים 8,000 עובדים, אבל אחרי שהגיעו 1,100 חסרים בערך 7,000

חיים כץ:  אנחנו בהחלטת ממשלה ביקשנו 7,000, אבל אישרו כרגע 2,500

ענבל משש: פלוס 1,000 פלסטינים

אליהו (אלי) רביבו: מה אם היה והיום יש החלטת ממשלה שמאפשרת 7,000?      

חיים כץ: יזמינו את כל ה-7,000 ואפילו 10,000, כי חסר

חמד עמאר: למה לא הזמינו?     

חיים כץ: בגלל האגרה

חמד עמאר: כמה האגרה הייתה בהפחתה?     

חיים כץ: היה פטור מאגרה

חיים כץ:  עכשיו האגרה היא 8,000, אחרי עדכון המדד שהיה החודש

אליהו (אלי) רביבו: מה השכר של העובדים הישראלים שכן מסכימים להגיע?      

יולי תמיר: זה תלוי

חיים כץ: אמרו לך פה שהציעו 55 שקל לשעה

יולי תמיר: לא הגענו ל-55, אבל ניסינו להציע 45 ואפילו יותר

אליהו (אלי) רביבו: כמה?     

יולי תמיר: עד 55

אליהו (אלי) רביבו: כמה זה יוצא חודשי?     

חיים כץ: שכר מינימום זה 29

אליהו (אלי) רביבו: מה השכר הממוצע לשעה של עובדים ישראלים?     

יולי תמיר: היום השכר הממוצע עומד על 33,35 שקלים לשעה

אליהו (אלי) רביבו: כמה זה בחודש?     

יולי תמיר: 6,000,7,000 שקל

חיים כץ: הם מעדיפים לשטוף כלים במסעדות

אליהו (אלי) רביבו: עובד זר שמגיע לכאן, אם נצרף את עלות האגרה, עדיין זול יותר ממה שהוגן לשלם לעובד ישראלי

יולי תמיר: לא מדויק, כי לעובד הזר אנחנו צריכים לשלם הוצאות נוספות חוץ מהאגרה

חיים כץ: יש לך מגורים לדאוג לו, וזה הון לשכור דירה בחודש

משה גפני: היעד שלנו זה הקשיש, שיהיה לו את השירות, שיחיה נורמאלי

אליהו (אלי) רביבו: היעד שלנו בדרך לשם, אדוני היושב ראש, הוא שלא ינצלו את הסיטואציה ובגלל זה לא יביאו עובדים זרים

אליהו (אלי) רביבו:  לא מביאים, לגישתי, כי נאלץ להכניס את היד לקופה הציבורית ולוותר על קבלת אגרה

אליהו (אלי) רביבו:  אני מבקש לדעת באופן מדוקדק, לא משהו בתחושות, מה העלות של עובד שמגיע מחוץ לארץ

ינון אזולאי: הם יכולים להגיד לך את זה

ינון אזולאי:  מה העלות החודשית של החזקת עובד?      

יולי תמיר: צריך לחלק את ה-10,000 אגרה לחודשים

אליהו (אלי) רביבו: אחרי עדכון המדד זה 8,000

משה גפני: כמה עולה בחודש עובד זר שמשלמים עליו את מלוא האגרה, וכמה עולה עובד ישראלי שלא משלמים עליו אגרה?      

אליהו (אלי) רביבו: אני מבקש שהתחשיב יהיה לפי 55 שקלים, לא לפי 29

אליהו (אלי) רביבו: 20

יולי תמיר: התחום הזה של האשפוז הסיעודי הוא 70% במימון המדינה, כי מדובר באנשים שזכאים לקוד

יולי תמיר:  כשאתה אומר "המדינה מפסידה את האגרה", זה לא נכון, כי היא תצטרך לשלם אותה בכל מקרה במחיר הקוד

יולי תמיר:  זה להזיז מכיס ימין לכיס שמאל

יולי תמיר:  אפשר לפשט את זה בלי להעביר את הכסף

יולי תמיר:  זה בכלל לא קטע של יכול או לא יכול, כי המחיר של האשפוז של האדם ממומן על ידי המדינה

יולי תמיר:  ברגע שהמחיר יעלה הם יצטרכו לשפות אותנו

יולי תמיר:  העובדים הישראלים עובדים בשכר שהוא בין שכר מינימום, שזה 5,300, לשכר של 6,500, רק שאין עובדים ישראלים גם לא ב-6,500

אליהו (אלי) רביבו: כמה שעות חודשיות עובד צריך לתת?     

יולי תמיר: מדובר ב-182 שעות למשרה מלאה, אבל היום כתוצאה ממחסור מטורף אנשים גם יעבדו בניגוד לחוק 280 ו-300 שעות

יולי תמיר:  אתה לא רוצה שעובד שעובד 300 שעות יטפל בהורה שלך

אליהו (אלי) רביבו: את צודקת במאה אחוז

אליהו (אלי) רביבו:  אני רק מבקש שכשמעלים נושא לדיון הוא יהיה בשקיפות מלאה

יולי תמיר: נקודת המוצא הייתה שבסיעוד הביתי יש ויהיה פטור, כי זה או שאותו זקן נמצא בבית או שהוא במוסד

יולי תמיר:  לא היינו מודעים לעניין של האגרה, זה הסתבר רק אחר כך

משה גפני: גברת ישראלי, משרד הרווחה

חמה ישראלי שמייסר: אני רוצה להעלות פה עוד סוגיה שיש בה מן העיוות בעינינו

חמה ישראלי שמייסר:  בתי האבות של משרד הרווחה מטפלים באותה אוכלוסייה

חמה ישראלי שמייסר:  מדובר באותן מסגרות שנמצאות קומה מעל או קומה מתחת, רק שאותם צרכים לא נכללו בתוך הגדרת מוסד סיעודי בתקנות

חמה ישראלי שמייסר:  מדובר ב-250 עובדים מתוך 2,500 המכסות

משה גפני: למה?     

חמה ישראלי שמייסר: בעיני זו טעות טכנית

משה גפני: מי החליט את זה?     

חמה ישראלי שמייסר: אני לא יודעת

חמה ישראלי שמייסר:  אני מבקשת לתקן את זה כך שזה יוצמד גם למחלקות האלו, כי מדובר באותם אנשים

משה גפני: על איזה עובדים מדובר?     

חמה ישראלי שמייסר: מדובר באותם עובדים זרים

משה גפני: כמה קשישים נמצאים באגף של משרד הרווחה?      

חמה ישראלי שמייסר: כ-5,000 קשישים קיבלו 250 הקצאות מתוך אותם 2,500, רק בתנאים אחרים לגמרי

משה גפני: עם אגרה ועם הכל?      

חמה ישראלי שמייסר: עם אגרה ועם הכל

משה גפני: למה שתקתם?      

חמה ישראלי שמייסר: אני עכשיו הגעתי לתפקיד

משה גפני: למה הקודמים לך, השרים או המנכ"לים לא דיברו?      

חמה ישראלי שמייסר: בהקצאה הראשונה בכלל לא הקצו לבתים האלה

משה גפני: למה? זה קשישים שונים?     

חיים כץ: כי היה תיקון בהחלטת הממשלה

חמה ישראלי שמייסר: הרצף הוא אותו רצף

משה גפני: למה הם במשרד הרווחה ולא במשרד הבריאות?     

חמה ישראלי שמייסר: הם נחשבים לקשישים תשושים, לא סיעודיים, אבל גם הם נצרכים לאותם צרכים

משה גפני: משרד האוצר, למה יש הבדל בין משרד הרווחה לבין משרד הבריאות, הרי מדובר על קשישים שצריכים את העובדים הזרים?      

רום בר-אב: כחלק מהחלטת הממשלה שהתקבלה, החלטת ממשלה 183, נקבע שייקבע צוות בין משרדי שידבר על ההקצאה במוסדות בריאות וההקצאה במוסדות רווחה

משה גפני: ממתי ההחלטה הזאת?      

רום בר-אב: מיולי 2020

רום בר-אב:  הצוות לא התכנס

חמה ישראלי שמייסר: ניתנה הקצאה בתוך הדבר הזה

רום בר-אב:  ניתנה הקצאה, אבל הצוות שהיה צריך להכריע בנושא הזה לא התכנס

ענבל משש: בתחילת הדרך נקבע שההקצאה של ה-500 תהיה אחרי שהקצינו את ה-2,000

משה גפני: למה הצוות לא התכנס?      

רום בר-אב: אני לא יודע

חמד עמאר: מי היה אמור לכנס אותו?     

ענבל משש: משרד הרווחה

חמד עמאר: למה משרד הרווחה לא כינס את הצוות?     

חמה ישראלי שמייסר: לא ידעתי שהאחריות הייתה של משרד הרווחה

חמה ישראלי שמייסר:  הייתה החלטת ממשלה נוספת שכן הקצתה

משה גפני: אני אפנה לשר הרווחה ואגיד לו שזאת החלטת הממשלה

יולי תמיר: ההקצאה היא במסגרת החלטת הממשלה

שולמית אלוני: החלטת הממשלה אמרה שיוקם צוות שכולל נציג של משרד הבריאות, נציג משרד האוצר, נציג משרד העבודה, הרווחה והשירותים החברתיים ונציג רשות האוכלוסין וההגירה, שיבחן את הצורך וההיתכנות להקצאת עד 500 עובדים זרים מתוך המכסה של 2,500 עובדים זרים למחלקות תשושים במוסדות ברישוי הרווחה

ינון אזולאי: הם מקבלים אותה, רק בלי הפטור

חיים כץ: אתם מתעלמים מזה שהיה תיקון בהחלטת הממשלה

חמה ישראלי שמייסר: ההקצאה הזאת כבר קיימת

משה גפני: האם הייתה החלטה שמשלמים את האגרה גם בתקופה שהיה פטור לעובדים במסגרות של משרד הבריאות?      

חמה ישראלי שמייסר: הם כרגע לא מימשו את ההקצאות האלו

יולי תמיר: לא היה אישור להקצאה באותה תקופה למוסדות הרווחה

חיים כץ: החלטת הממשלה דיברה על 2,000 עובדים לסיעודי ורק אחרי שינצלו את כל הסיעודיים - התשושים

חיים כץ:  בתיקון שנעשה להחלטת הממשלה באוקטובר האחרון בוועדת שרים לענייני זיקנה, שאני מקווה שגם בממשלה הזאת תוקם, החליטו להקדים את התשושים, החליטו ש-250 יכולים כבר עכשיו לגשת

חיים כץ:  בתקופה הראשונה, כשאישרו את האגרות אצלך, התשושים לא היו רלוונטיים כי הם היו רק בפעימה השנייה

חיים כץ:  היום הם כבר רלוונטיים

ינון אזולאי: היום הם רלוונטיים, רק שאין את ההנחה, אין את הפטור, ולכן הם לא מקבלים את זה

משה גפני: למה רק 250?     

חיים כץ: זה מה שהחליטו

משה גפני: אני מתאר לעצמי שזה מכיוון שלא היה מיצוי של כל ה-2,000

חיים כץ: אישרו גם לגריאטריה פעילה באותה תקופה

משה גפני: מה שאנחנו עושים עכשיו זה אומרים שלא מעניין אותנו מהקשישים כי הרי אנחנו יודעים שלא יגיעו עובדים זרים כשיש אגרה כזאת גבוהה

משה גפני:  המשמעות של העניין היא שלאנשים קשישים, להורים שלנו, למבוגרים לא יהיה טיפול

משה גפני:  האם יש מציאות שבה אנחנו חוזרים לעניין הזה של פטור מאגרה או לפחות לעניין של פטור חלקי?     

רום בר-אב: לאחר ההחלטה על הקצאת המכסה ביולי 2020, כמו שדיברנו, התכנסה ועדת האגרות של משרד האוצר וקבעה אגרה מופחתת, אגרה של 75% מהאגרה שקבועה בחוק

רום בר-אב:  ועדת האגרות עשתה את זה על ידי בחינת התעריפים, בחינת הענף, בחינת כל המידע המקצועי הרלוונטי בנושא

רום בר-אב:  לאחר מכן, כשוועדת האגרות באה לאפשר את הנושא בוועדת הכספים, ההפחתה הוחזרה לעבודה נוספת

רום בר-אב:  ההצעה לפטור ניתנה לאור הקשיים המימוניים שהיו על המוסדות שנבעו מהרגולציה של משבר הקורונה

רום בר-אב:  לאור הרגולציה שנבעה מתחלואת הקורונה נטען שיינתן הפטור מהאגרה

ינון אזולאי: הנושא הזה לא עלה פה רק בקורונה, הוא עלה גם לפני זה

ינון אזולאי:  אנחנו לא מדברים על הקורונה, כי בקורונה היה תקציב מיוחד, היו קופסאות קורונה

ינון אזולאי:  אנחנו היום מדברים על מכאן ולהבא

ינון אזולאי:  אי אפשר להביא היום את העובדים הזרים

ינון אזולאי:  בתי האבות לא יכולים לכלכל את הצעדים שלהם עוד יום אחד במצב הזה

ינון אזולאי:  אתה רואה שיש מחסור גדול ומי שיסבול הם אותם זקנים, הם אותם סיעודיים

ינון אזולאי:  למה אנחנו מחכים? לאירוע הבא שיהיה שם?     

אלון שוסטר: אתם חסידי השוק החופשי, אתם רואים שהשוק החופשי כושל, שיש כאן כשל שוק ברור

אלון שוסטר:  לא  מטפלים בהורים ובסבים שלכם וכאילו לא אכפת לכם

אלון שוסטר:  זה לא עניין של כבד את אביך, זה עניין של אל תתעלל באביך ובאימך

אלון שוסטר:  מדוע בכלל יש את המכסות?      

רום בר-אב: הרציונל המקצועי למתן האגרה היה העלויות שנובעות מהרגולציה של תחלואת הקורונה

ינון אזולאי: מה העמדה שלכם היום לגבי הפטור?   

רום בר-אב: הרציונל שהיה תקף בזמנו כבר לא תקף היום

רום בר-אב:  היום אין שום ענף שיש בו פטור מאגרות

רום בר-אב:  האגרה של הסיעוד הביתי היא אגרה זהה לכל הענפים האחרים, פרט לענף החקלאות

אלון שוסטר: מה הרציונל של האגרה הזאת?     

רום בר-אב: המדיניות הממשלתית המוצהרת היא העדפת עובדים ישראלים על פני עובדים זרים

אלון שוסטר: מה המחיר של העדפה הזאת?     

רום בר-אב: בענף הסיעוד המוסדי יש 43,000 עובדים ישראלים, וזה הנתון הרשמי של סוף 2022

יצחק פינדרוס: באיזה עבודות?     

רום בר-אב: בענף מגורים טיפוליים, איפה שנמצאים אנשים שהם סיעודיים

יולי תמיר: אין מספר כזה

יולי תמיר:  אולי זה מעורבב עם הביתי

רום בר-אב: אני אפנה אותך לנתוני הלמ"ס

ינון אזולאי: מה ההבדל בין הביתי לבין המגורים שאתה מדבר עליו, הרי שניהם עושים את אותו טיפול? ה-43,000 עובדים ישראלים זה לא דבר שהוא נכון

יולי תמיר: יכול להיות שזה כולל בתי חולים, לא רק מטפלים

חיים כץ: אני לא יודע על מה המספר הזה מסתמך

חיים כץ:  קצת מוזר שזה עולה פה

ינון אזולאי: יש לך את הפילוח של המקומות?      

משה גפני: אני לא מכיר ישראלים רבים שעוסקים בסיעוד

משה גפני:  43,000 ישראלים עוסקים בסיעוד ואני לא מכיר אותם?      

יולי תמיר: אין 43,000 תקנים של מטפלים במוסדות הסיעודיים

רום בר-אב: שאלו פה אם קיים רציונל אחר

רום בר-אב:  לנו לא הגיעו נתונים שמראים על איזה שהוא רציונל אחר לעניין חוסר הכדאיות במבנה השכר הנוכחי ולעניין המחסור

רום בר-אב:  המספרים שמוצגים על ידי המוסדות הם לא המספרים שמוצגים על ידי משרד הבריאות ועל ידי משרד הרווחה

רום בר-אב:  אף אחד לא יודע להגיד מה המספר הנכון

רום בר-אב:  אנחנו לא מכירים נתון מוסכם לגבי מה מספר העובדים החסרים

יונתן מישרקי: זה שיש מחסור זה דבר ודאי

רום בר-אב: אני לא יודע אם זה ודאי

רום בר-אב:  אני אשמח שגורמי המקצוע יבואו ויגידו

משה גפני: אם יתברר שה-46,000 אלה זה אחיות או עובדי בתי חולים - -     

רום בר-אב: יכול להיות, אני לא יודע

משה גפני: אם יתברר שאין עובדים ישראלים שעוסקים בסיעוד, האם אתם מורידים את האגרה? נאמר פה שיש כשל שוק

רום בר-אב: אני חושב שגם במקרה הזה צריך להבין האם קיים מחסור

משה גפני: מחסור גדול

רום בר-אב: אני אשמח להבין כמה, כי הנתונים שהמוסדות נותנים זה לא הנותנים שגורמי המקצוע במשרדים מכירים

משה גפני: אתם במשרד הבריאות מכירים את הנתונים?     

צפי הלל דיאמנט: כן

משה גפני: אתם יודעים כמה עובדים ישראלים עוסקים בסיעוד?     

צפי הלל דיאמנט: אני כרגע מדברת אך ורק על כ-260 מוסדות סיעודיים בפיקוח משרד הבריאות

צפי הלל דיאמנט:  לגבי התקינה למחלקות לפי המיטות שיש שם, מדובר על כ-9,000 תקנים סך הכל

צפי הלל דיאמנט:  מבחינת הבדיקה שנעשתה מול בקרות ומול ההצהרה של המחלקה להעסקה, מדובר על חוסר של פחות מ-3,000 עובדים

צפי הלל דיאמנט:  על סמך זה היה את ה-1,000 עובדים פלסטינים, עוד 2,000 למשרד הבריאות, ועוד 500 לרווחה

צפי הלל דיאמנט:  לגבי מוסדות הרווחה הנתונים לא בידי, אני לא יכולה לענות עליהם

רום בר-אב:  גם לעניין מבנה השכר אנחנו לא מכירים נתונים

רום בר-אב:  אומרים שזה לא כדאי כיום, אבל את הסכום אני לא יודע, אף אחד לא מוסר נתונים בעניין הזה

רום בר-אב:  פטור לענף מסוים מייצר השלכות רוחב לכלל הענפים

משה גפני: אבל לסיעוד הביתי יש פטור

רום בר-אב: לסיעוד הביתי יש

משה גפני: איך? אין השלכת רוחב?     

רום בר-אב: הסיעוד הביתי הוא ענף שונה

משה גפני: אני יכול להגיד לך למה הסיעוד המוסדי שונה מדברים אחרים

משה גפני:  אני מבקש מכם, אתם שפניתם בעניין הזה, להעביר נתונים למשרד האוצר, למשרד הבריאות ולמשרד הרווחה עם העתק אלי

משה גפני:  גם משרד הרווחה בתוך העניין הזה

משה גפני:  אני לא מבין למה הם לא היו בפטור מאגרה, הרי מדובר גם על קשישים

משה גפני:  אמנם מדובר על תשושים אבל תשושים שהם סיעודיים

משה גפני:  כדי להתווכח האם נותנים פטור מאגרה, כן או לא, צריך את הנתונים

משה גפני:  תגידו בדיוק את הנתונים, כדי שלא נתנגש עם משרד הבריאות ועם משרד הרווחה

משה גפני:  תגידו כמה עובדים סיעודיים יש במערכת, כמה צריך, מה העלות של עובד ישראלי, מה העלות של עובד זר

משה גפני:   אל תגיד לי פה את המילים "השלכת רוחב", כי אם תגיד את זה תצטרכו ללכת עם התקציב לוועדה אחרת, לא לוועדה פה

משה גפני:  לא אמרתם השלכת רוחב על סיעוד ביתי, לכן לא תגידו את זה גם על סיעוד בבתי האבות

משה גפני:  אם אכן יש 46,000 עובדים ישראלים בסיעוד, אני לא אבקש פטור מאגרה, אבל את זה אני רוצה לדעת מהם

משה גפני:  אם הם יגידו 46,000 עובדים בסיעוד, נגמר הדיון, אנחנו לא דנים על זה יותר

משה גפני:  אם הם יגידו נתונים אחרים, מה שאני מעריך שזה נכון, ומהם יתברר שצריך את העובדים הסיעודיים האלה, אתם תצטרכו לתת פטור מאגרה

משה גפני:  אם לא תתנו פטור מאגרה בנתונים כאלה, תהיה מלחמה בין ועדת הכספים למשרד האוצר

משה גפני:  אנחנו לא נעשה הפגנות בהבימה, אנחנו נעשה הפגנה פה, ואם תבואו לפה עם כל מיני דברים שתבקשו שנאשר, אנחנו לא נאשר

רום בר-אב: כפי שנחי אמר, הם העבירו לנו את הנתונים, רק שהנתונים לא תואמים לנתונים שנמסרים על ידי המשרדים

רום בר-אב:  העניין הוא הסנכרון

משה גפני: שמעתם את הדיון כאן

משה גפני:  הדיון אומר שזה תלוי עכשיו בנתונים האמיתיים, כולל ההצרחה או ההצלבה עם משרדי הממשלה הרלוונטיים

משה גפני:  אם הנתונים האמיתיים יהיו כמו שהמוסדות אומרים, הם יצטרכו לתת פטור מאגרה

משה גפני:  אם לא יתנו פטור מאגרה, יהיה מאוד מעניין בוועדה

חיים כץ: עוד שלושה שבועות כל המוסדות יצטרכו לשלם את האגרות על העובדים הקיימים

חיים כץ:  הם לא יוכלו לשלם

משה גפני:  אתם עכשיו הולכים להתפלל מנחה, אחרי זה מכינים את הנייר הזה

משה גפני:  אני מבקש שעד תפילת ערבית יהיה נייר

חיים כץ: סיכמנו

משה גפני: תודה רבה, סיימנו את הדיון בעניין